หมุนรอบโลก
มาดริด (เอเอฟพี) &#8212; แอบเบอร์ทีส กลุ่มบริษัทโครงสร้างพื้นฐานของสเปน ประกาศขายหุ้นในบริษัท ยูเทลแซท ผู้ให้บริการดาวเทียมชาติยุโรปที่ถืออยู่อีก 7% ให้กับบรรษัทเพื่อการลงทุนแห่งสาธารณรัฐประชาชนจีน เป็นมูลค่ากว่า 385 ล้านยูโร เนื่องจากบริษัทต้องการเข้าไปลงทุนในโครงการที่บริษัทสามารถก้าวขึ้นเป็นผู้นำในอุตสาหกรรม ควบคู่ไปกับการดำเนินการปรับภาวะการคลังให้สมดุล โดยก่อนหน้านี้ แอบเบอร์ทีส ได้ขายหุ้นดังกล่าวราว 16% ให้กับกลุ่มผู้ลงทุนในวงจำกัด ทำให้ขณะนี้ แอบเบอร์ทีส มีสัดส่วนหุ้นเหลืออยู่ราว 8.35%
23 มิ.ย. 2555

มาดริด (เอเอฟพี) — แอบเบอร์ทีส กลุ่มบริษัทโครงสร้างพื้นฐานของสเปน ประกาศขายหุ้นในบริษัท ยูเทลแซท ผู้ให้บริการดาวเทียมชาติยุโรปที่ถืออยู่อีก 7% ให้กับบรรษัทเพื่อการลงทุนแห่งสาธารณรัฐประชาชนจีน เป็นมูลค่ากว่า 385 ล้านยูโร เนื่องจากบริษัทต้องการเข้าไปลงทุนในโครงการที่บริษัทสามารถก้าวขึ้นเป็นผู้นำในอุตสาหกรรม ควบคู่ไปกับการดำเนินการปรับภาวะการคลังให้สมดุล โดยก่อนหน้านี้ แอบเบอร์ทีส ได้ขายหุ้นดังกล่าวราว 16% ให้กับกลุ่มผู้ลงทุนในวงจำกัด ทำให้ขณะนี้ แอบเบอร์ทีส มีสัดส่วนหุ้นเหลืออยู่ราว 8.35% 
โซล (รอยเตอร์ส) — ซัมซุง อิเล็กทรอนิกส์ บริษัทผู้ผลิตสินค้าอิเล็กทรอนิกส์ของเกาหลีใต้ เผยว่า กำลังตรวจสอบข้อเท็จจริง หลังมีการร้องเรียนว่าสมาร์ตโฟนรุ่นกาแล็กซี เอส 3 ของผู้ใช้ในไอร์แลนด์เกิดระเบิดขณะขับรถ โดยที่มีไฟลุกขึ้นจากบริเวณด้านล่างตัวเครื่อง ทว่ายังไม่เป็นที่แน่ชัดว่าสาเหตุการระเบิดเกิดขึ้นจากความผิดพลาดของตัวเครื่อง หรือจากสาเหตุที่ผู้ใช้นำโทรศัพท์วางบนแผงหน้าปัดรถยนต์ที่มีระบบทำความร้อน ทั้งนี้ข่าวดังกล่าวเกิดขึ้นก่อนหน้าการเปิดตัวสมาร์ตโฟนรุ่นใหม่ในเกาหลีใต้ ในวันที่ 25 มิ.ย.นี้